อัพเกรดศูนย์น้ำท่วมกทม.เสร็จ100% 
มั่นใจรายงานสถานการณ์ฝนแม่นยำขึ้น-หลังใช้งบปรับปรุง 200 ล้าน,เมื่อวันที่ 31 ก.ค. นายอริยะ เมฆะกูล ผอ.กองสารสนเทศระบายน้ำ เปิดเผยถึงความคืบหน้าการปรับปรุงศูนย์ควบคุมระบบป้องกันน้ำท่วมกรุงเทพฯ ว่า ตามที่ กทม.ได้รับจัดสรรงบประมาณจากรัฐบาล เมื่อปี 2558 สำหรับการปรับปรุงศูนย์ฯ จำนวน 200 ล้านบาท ขณะนี้การปรับปรุงเสร็จเรียบร้อยและได้ตรวจรับงานเมื่อสัปดาห์ที่ผ่านมา โดยนายจักกพันธุ์ ผิวงาม รองผู้ว่าฯ กทม. จะเดินทางมาตรวจเยี่ยมในวันที่ 1 สิงหาคมนี้ ปัจจุบันเจ้าหน้าที่ได้ทำงานอย่างเต็มที่ พร้อมเรียนรู้ระบบฮาร์ดแวร์ที่ได้ปรับปรุงขึ้นมาใหม่ ซึ่งเป็นการบูรณาการระหว่างระบบเก่าและระบบใหม่ เพื่อให้เกิดความชำนาญในการรายงานข้อมูลที่ถูกต้องแก่พี่น้องประชาชน โดยหลังจากนี้การรายงานสถานการณ์ฝนในพื้นที่กรุงเทพฯ จะมีความแม่นยำมากยิ่งขึ้น,นายอริยะกล่าวอีกว่า สำหรับการปรับปรุงศูนย์ฯ เพื่อพัฒนาสถานที่เป็นศูนย์ต้นแบบบริหารจัดการน้ำเฉลิมพระเกียรติฯ แบ่งการใช้งบประมาณดังนี้ ส่วนแรกร้อยละ 70 ได้ใช้งบประมาณในการพัฒนาระบบซอฟต์แวร์ ฮาร์ดแวร์ของศูนย์ให้ทันสมัยและแม่นยำ ระบบไฟฟ้าสำรองข้อมูลเพื่อจัดทำระบบข้อมูลขณะเกิดปัญหาไฟฟ้าขัดข้อง ระบบวิทยุเป็นระบบไฟเบอร์ออปติก หรือสายเคเบิลใยแก้วเพื่อการรับส่งข้อมูลที่รวดเร็ว รวมถึงการเพิ่มอุปกรณ์ตรวจวัดระดับน้ำในพื้นที่ต่างๆ อย่างครอบคลุม ส่วนอีกร้อยละ 30 เป็นการปรับปรุงสถานที่ เพื่อจัดนิทรรศการเฉลิมพระเกียรติในหลวงรัชกาลที่ 9 รวบรวมข้อมูลตามโครงการอันเนื่องมาจากพระราชดำริ ซึ่งเป็นโครงการแก้ปัญหาน้ำท่วมกรุงเทพฯ.
นายอริยะ เมฆะกูล ผอ.กองสารสนเทศระบายน้ำ เปิดเผยถึงความคืบหน้าการปรับปรุงศูนย์ควบคุมระบบป้องกันน้ำท่วมกรุงเทพฯ ว่า ตามที่ กทม.ได้รับจัดสรรงบประมาณจากรัฐบาล เมื่อปี 2558 สำหรับการปรับปรุงศูนย์ฯ จำนวน 200 ล้านบาท
อริยะ เมฆะกูล,ระบายน้ำ,จักกพันธุ์ ผิวงาม,จัดสรรงบประมาณ,ศูนย์น้ำท่วม,ข่าวทั่วไป